Hårball

En hårball er en samling hår formet i magen til dyr og regelmessig kastet opp, når hårballen blir for stor. Hårballer er som regel en tett, avlang sammenpakket sylinder av pelshår, men kan også inneholde andre elementer, som svelget mat.

Katter er spesielt utsatt for hårballer ettersom de steller seg ved å slikke pelsen, og har derfor lett for å svelge pels.http://www.dalanedyreklinikk.no/index.php?option=com_content&view=article&id=28:harballer-hos-katt-fra-veterinaerens-spalte-dalane-tidende&catid=5:artikler&Itemid=11  Det samme gjelder kanin. Derimot er hårballer spesielt farlige for kaniner ettersom de ikke er i stand til å få dem ut via oppkast. Kaninens fordøyelsessystem er svært følsomt, slik akkumulering av pels kan føre til dehydrering og død.  

Fenomenet kan også forekomme blant mennesker. Det er ytterst sjeldent, men en kombinasjon av trichophagia, trichotillomania og picasyndromet fører gjerne til hårballer. Menneskelige hårballer må som regel fjernes med kirurgi, ettersom hår ikke kan fordøyes eller komme gjennom fordøyelsessystemet.  

 Referanser 

Kategori:Veterinærmedisin